Diari Oficial de la Generalitat Valenciana


Sumari del DOGV 7984, del 21-02-2017 (2017/1126)

Informació pública de l'acord de reactivació, adaptació d'estatuts socials i modificació de l'objecte social.
-------------------------------------------------------------------------------------------------------------

### Dades del document

Número de DOGV
:   7984

Data del DOGV
:   21-02-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/1126


Organisme emissor
:   Sociedad Limitada de Viviendas San Francisco de Borja, COOP V.

Tipus de document
:   Anunci

Informació pública de l'acord de reactivació, adaptació d'estatuts socials i modificació de l'objecte social. [2017/1126]  
En Assemblea General extraordinària, de data 31 de gener de 2017, celebrada per la Sociedad Limitada de Viviendas San Francisco de Borja, Cooperativa Valenciana, amb domicili social al Port de Sagunt (València), carrer del Vent de Arbones, número, 27, baixos esquerra, inscrita en el Registre Oficial de Cooperatives de la Generalitat de la Comunitat Valenciana amb el número CV-688 (Secció de Cooperatives d'Habitatges), amb número d'identificació fiscal Y91643212, van ser adoptats per unanimitat els acords de reactivar la cooperativa i adaptar els estatuts al Decret legislatiu 2/2015, pel qual s'aprova el text refós de la Llei de cooperatives de la Comunitat Valenciana; i modificar per adaptació l'objecte social de la cooperativa segons el text següent:  
  
  
«Article 6. Objecte  
Aquesta cooperativa té per objecte facilitar, mitjançant la seua adjudicació en propietat, allotjament a persones sòcies, per a elles mateixes i per a les persones que convisquen amb elles i facilitar a totes aqueixes persones propietàries o usuàries dels habitatges, aparcaments, locals, instal·lacions o serveis complementaris o accessoris de l'habitatge, tot això mitjançant l'obtenció de recursos financers, la programació i construcció dels immobles, bé per si mateixes o mitjançant contracta amb tercers.  
Igualment és el seu objecte exercir l'activitat cooperativitzada de reparació o rehabilitació d'habitatges, dels edificis destinats a habitatge, o dels locals, elements o serveis accessoris o complementaris dels habitatges o edificacions destinades a habitatge, així com procurar tot tipus de millores o noves instal·lacions o serveis, comuns o no, en els dits elements, sempre referits als habitatges, locals, aparcaments i edificacions complementàries als habitatges dels edificis que haguera promogut.  
  
Aquesta cooperativa també tindrà per objecte, amb l'acord previ de l'Assemblea General, l'exercici de les funcions d'administrador de les comunitats de propietaris sotmeses a la Llei de propietat horitzontal que hagen sigut promogudes per aquesta cooperativa i adjudicades en règim cooperatiu. En cas necessari, l'activitat esmentada s'efectuarà mitjançant la contractació dels corresponents professionals col·legiats si la llei així ho exigira.  
Aquesta cooperativa podrà alienar o arrendar a terceres persones no sòcies els habitatges, locals comercials i instal·lacions i edificacions complementàries de la seua propietat. L'Assemblea General acordarà la destinació de l'import obtingut per alienació o arrendament d'aquests. En tot cas, no podrà realitzar operacions amb terceres persones no sòcies per import superior al 25 % de la quantia de les realitzades amb les persones sòcies, límit que operarà per a cada promoció o fase diferent existent en la cooperativa.»  
Cosa que es fa pública en compliment del que s'ha preceptuat pel Decret legislatiu 2/2015, de 15 de maig, pel qual s'aprova el text refós de la Llei de cooperatives de la Comunitat Valenciana.  
  
Port de Sagunt, 1 de febrer de 2017.- El secretari: Juan Antonio Martínez Martínez. El president: Francisco Javier Sevilla Peñarrocha.